La rondine
La rondine er en opera i tre akter af Giacomo Puccini. Librettoen er af Giuseppe Adami (1878-1946) efter en tysk libretto af Alfred Willner og Heinz Reichert.
Operaen, der var en bestillingsopgave til Carltheater i Wien, blev færdigkomponeret i 1916, men på grund af verdenskrigen blev den i stedet uropført 1917 i Monte Carlo, der var neutralt område. Trods sin succes ved uropførelsen er La rondine aldrig blevet lige så populær som Puccinis andre operaer.